**Štatút školského parlamentu**

V zmysle zákona Slovenskej národnej rady č.488 z 25. novembra 2021, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a ktorým sa menia a dopĺňajú niektoré zákony, č. 54/2018 Z. z. zo 7. februára 2018, ktorým sa mení a dopĺňa zákon č. 596/2003Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v súlade s ustanovením Vyhlášky Ministerstva školstva, vedy, výskumu a športu Slovenskej republiky č. 230/2009 Z. z., ktorou sa mení vyhláška č.291/2004 Z. z., určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení školského parlamentu (ďalej len ŠP) pri Strednej odbornej škole obchodu a služieb Martin vydáva tento štatút školského parlamentu.

**Článok I.**

**Základné ustanovenie**

1. Školský parlament (ďalej len ŠP) sa zriaďuje pri Strednej odbornej škole obchodu a služieb Martin.

2. Sídlom ŠP je Stavbárska 11, 036 80 Martin.

**Článok II.**

**Pôsobnosť a poslanie ŠP**

1. ŠP je zriadený podľa zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov § 26 a v súlade s ustanovením Vyhlášky Ministerstva školstva, vedy, výskumu a športu Slovenskej republiky č. 230/2009 Z. z., ktorou sa mení vyhláška č. 291/2004 Z. z., určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení s pôsobnosťou v rámci SOŠ obchodu a služieb Martin.
2. ŠP je iniciatívnym a poradným samosprávnym orgánom, ktorý sa vyjadruje a presadzuje verejné záujmy žiakov v oblasti výchovy a vzdelávania tak, aby pri tom neporušovala iné zákony platné v Slovenskej republike.
3. Plní funkciu kontaktu medzi žiakmi a vedením školy.

**Článok III.**

**Činnosť ŠP**

1. Školský parlament reprezentuje žiakov strednej školy a zastupuje ich záujmy vo vzťahu   
 k riaditeľovi, vedúcim pedagogickým zamestnancom alebo vedúcim odborným   
 zamestnancom a navonok.

2. ŠP sa vyjadruje k závažným skutočnostiam, ktoré sa vzťahujú k práci školy, vyjadruje sa   
 k návrhom a opatreniam školy v oblasti výchovy a vzdelávania a podáva návrhy na   
 mimoškolské činnosti a podujatia, ktoré zároveň organizuje.

3. ŠP rieši problémy a sťažnosti žiakov s vedením školy. Zastupuje žiakov vo vzťahu k  
 vedeniu školy. Predkladá vedeniu školy svoje stanoviská a návrhy, žiakov zastupuje i navonok.

4. ŠP prijíma, konzultuje a iniciuje návrhy na zveľadenie školy.

5. ŠP iniciuje školskú záujmovú činnosť.

6. ŠP podieľa sa na tvorbe a dodržiavaní školského poriadku.

7. ŠP volí a odvoláva zástupcu žiakov do rady školy.

8. ŠP je schopný uznášania, ak je na jeho zasadnutí prítomná nadpolovičná väčšina všetkých   
 členov. Na platné uznesenie je potrebný súhlas nadpolovičnej väčšiny prítomných členov  
 ŠP. Na platné uznesenie vo veci voľby a odvolania zástupcu žiaka do rady školy je   
 potrebný súhlas nadpolovičnej väčšiny všetkých členov.

**Článok IV.**

**Zloženie ŠP a spôsob voľby ŠP**

1. ŠP má 9 členov, ktorí vo voľbách získali najvyšší počet hlasov v tajnom hlasovaní.

2. Členmi ŠP sú zastupovaní všetci žiaci školy.

3. Žiaka, ktorý bude ostatných žiakov zastupovať v rade školy volia členovia ŠP v tajnom  
 hlasovaní.

5. Predsedu, podpredsedu a zapisovateľa ŠP si spomedzi seba zvolia členovia ŠP.

6. Z každej voľby sa robí zápisnica.

7. Na zasadnutí školského parlamentu sa zúčastňuje aj pedagogický zamestnanec určený   
 riaditeľom školy, ktorý nemá hlasovacie právo, dohliada na riadny priebeh zasadnutí   
 a dodržiavanie štatútu školského parlamentu a informuje spolu s predsedom školského   
 parlamentu vedúcich zamestnancov školy o záveroch zasadnutia školského parlamentu.

8. Na priebeh volieb dohliada rada školy, ktorá vyhlási voľby do školského parlamentu do  
 30 dní od ustanovenia školského parlamentu. Vyhlásenie volieb, zápisnice a výsledky volieb   
 škola zverejní na svojom webovom sídle a na úradnej tabuli školy. Voľby musia prebehnúť   
 tajným hlasovaním. O voľbách vyhotoví rada školy zápisnicu, ktorú predložia riaditeľovi   
 školy a rade školy.

9. Predsedu školského parlamentu volia na prvom zasadnutí školského parlamentu členovia

školského parlamentu tajným hlasovaním z členov školského parlamentu. Na zvolenie   
 predsedu školského parlamentu sa vyžaduje nadpolovičná väčšina hlasov všetkých členov

školského parlamentu.

10. Ak viacerí kandidáti získajú rovnaký počet hlasov a z toho dôvodu zostane mandát   
 neobsadený, vyhlásia sa nové voľby na príslušný mandát, v ktorých môžu kandidovať len   
 títo dotknutí kandidáti. Členom školského parlamentu sa stane ten kandidát, ktorý vo   
 voľbách získal najvyšší počet hlasov.

11. Funkčné obdobie predsedu a členov školského parlamentu určuje štatút školského   
 parlamentu. Funkčné obdobie nesmie byť dlhšie ako 18 mesiacov.

12. Školský parlament je schopný sa uznášať, ak je na jeho zasadnutí prítomná nadpolovičná   
 väčšina všetkých členov. Na platné uznesenie školského parlamentu je potrebný súhlas   
 nadpolovičnej väčšiny prítomných členov školského parlamentu. Na platné uznesenie   
 školského parlamentu v strednej škole vo veci voľby a odvolania zástupcu žiakov do rady   
 školy je potrebný súhlas nadpolovičnej väčšiny všetkých členov školského parlamentu.  
 Pri rovnosti hlasov rozhoduje hlas predsedu.

**Článok V.**

**Práva a povinnosti člena ŠP**

1. Člen má právo:

a. voliť a byť volený   
b. navrhovať kandidátov na zástupcu do rady školy, funkciu predsedu alebo   
 podpredsedov  
c. byť informovaný o všetkých skutočnostiach, ktoré sú predmetom rokovania ŠP   
 a slobodne sa k nim vyjadrovať

d. hlasovať ku všetkým uzneseniam ŠP.

e. predkladať vlastné návrhy, námety, prípadne materiály na rokovanie ŠP

2. Člen má povinnosti:

f. je povinný zúčastňovať sa zasadnutí ŠP. Neospravedlnená účasť na dvoch po sebe   
 nasledujúcich zasadnutiach sa hodnotí ako nezáujem o výkon funkcie a neplnenie   
 povinností člena ŠP a má za následok automatické vylúčenie z funkcie.

g. je povinný zabezpečiť ochranu osobných údajov chránených všeobecne záväznými  
 právnymi predpismi

3. Z každého zasadnutia sa vyhotoví zápisnica a spolu s prezenčnou listinou sa archivujú.

**Článok VI.**

**Povinnosti predsedu ŠP**

1. Predseda ŠP je štatutárnym orgánom, ktorý riadi činnosť ŠP a koná v jej mene.  
2. Predseda ŠP zvoláva, pripravuje a riadi zasadnutia ŠP.

3. Pri uznášaní má predseda ŠP jeden platný hlas tak, ako aj každý iný člen ŠP.

4. Predseda ŠP je povinný informovať vedenie školy o pripravovaných podujatiach.

**Článok VII.**

**Povinnosti podpredsedu ŠP**

1. Podpredseda ŠP zastupuje predsedu ŠP a napomáha jeho činnosti v prípade potreby.

2. Pri uznášaní má podpredseda ŠP jeden platný hlas tak, ako aj každý iný člen ŠP

**Článok VIII.**

**Povinnosti zástupcu žiakov v rade školy**

1. Zastupuje záujmy žiakov v rade školy.

2. Informuje v prípade potreby členov ŠP o obsahu a výstupoch zasadnutí rady školy.

3. Pri uznášaní zástupca žiakov v rade školy má jeden platný hlas tak, ako aj každý  
 iný člen rady školy.

**Článok IX.**

**Finančné zabezpečenie ŠP**

1. ŠP zabezpečuje svoju činnosť v súlade s v súlade s ustanovením Vyhlášky Ministerstva

školstva, vedy, výskumu a športu Slovenskej republiky č. 230/2009 Z. z., ktorou sa mení   
 vyhláška č.291/2004Z. z., určujú podrobnosti o spôsobe ustanovenia orgánov školskej   
 samosprávy, o ich zložení, o ich organizačnom a finančnom zabezpečení, po dohode s   
 vedením školy

2. ŠP nemá vlastný majetok.

3. ŠP má právo legálne vlastný majetok nadobudnúť.

**Článok X.**

**Záverečné ustanovenie**

1. ŠP zasadá aspoň raz za mesiac, vždy vo vopred určený deň.

2. Tento štatút bol prerokovaný a schválený na zasadnutí ŠP dňa 27. 09. 2022 a od tohto

dňa nadobúda účinnosť.

Martin, dňa 27. 09. 2022

Mgr. Danka Černáková Samuel Kucka

riaditeľ školy predseda ŠP